Gêxa de Nòstra Scignôa de Grâçie

A Gêxa de Nòstra Scignôa de Grâçie (in italian: Chiesa di Nostra Signora delle Grazie), conosciûa ascì comme Santoâio de Santa Maria de Grâçie (in italian: Santuario di Santa Maria delle Grazie)www.culturainliguria.it; Santuario di Santa Maria delle Grazie, a l'é 'na gêxa catòlica ligure scitoâ a Meggi, fraçion do comûne de Recco. Costroîa into XIII sécolo in önô de Maria de Grâçie, a se trêuva inte l'Arcidiòcexi de Zêna e a costudisce a relìquia da Santa Spinn-a insemme a molti ex-voto.

 Stöia 
A gêxa a l'é stæta edificâ pe a primma vòtta, segondo a tradiçion, into 1216, quande Fabian Ageno, un capitagno di garîe inte Croxæ, navegando longo o litorâ, o s'æ fermòu a Recco e in sciâ colinn-a de Meggi o l'à fæto costroî 'na gêxa a Maria de Grâçie, lasciando lì 'n'iconn-a bizantinn-a. Probabilmente a gêxa a l'é stæta eretta in scê roìnn-e de 'na gëxetta de çent'anni primma, vosciûa da-i móneghi de San Colonbàn e attestâ int'in docomento do 1184Arcidiocesi di Genova: parrocchia. Unn-a citaçion de l'existença de l'atoâle gêxa a l'é d'un Syndacatus do 1311http://www.prolocorecco.it; Nostra Signora delle Grazie. 

Inti secoli a strutûa a l'é stæta ingrandîa co l'azonta de dôe navâte e a ristrutuaçion do prezbitêio e da faciâ. A sò consacraçion finâ a l'é avegnûa into 1520 pe man do mons. Domenico Corvara, mentre a gêxa a l'é stæta elevâ a prevostûa into 1891https://www.paesionline.it; Chiesa di Nostra Signora delle Grazie.  

 Descriçion 
A gêxa a gh'à 'n inpianto baròcco do XIX sécolo. A l'é formâ da træ navâte con sette artæ: a navâta de scinistra a l'é stæta edificâ into XVIII sécolo, mentre quella de drîta a l'é stæta costroîa into 1825 da Michê Antola. L'atoâle prezbitêio o l'é stæto erètto graçie a-e donaçioìn da famiggia Capùrro into 1615. A ciassa a l'é do Giacomo Maria Garibaldi.

L'artâ magiô atoâle a l'é stæta costroîa into 1755 sotta o rettô Olivari, comme dixe 'n'iscriçion lì vixin ("De ligneo in marmoreum anno 1755", da-o latin: "Da [un] de legno a [un] de marmo inte l'anno 1755"). Into passòu a gêxa aveiva di lampadâï d'argento, pigiæ da-i giacobini zenéixi into 1798.

 Nòtte 

 Vôxe corelæ 
 Recco

 Âtri progeètti 

Categorîa:Gêxe da Ligùria